Diari Oficial de la Generalitat Valenciana


Sumari del DOGV 8350, del 30-07-2018 (2018/7469)

RESOLUCIÓ de 23 de juliol de 2018, de la directora general de l'Institut Valencià de Competitivitat Empresarial (IVACE), per la qual es du a terme una segona ampliació del pressupost de la convocatòria d'ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8350

Data del DOGV
:   30-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7469


Data del document
:   23-07-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de juliol de 2018, de la directora general de l'Institut Valencià de Competitivitat Empresarial (IVACE), per la qual es du a terme una segona ampliació del pressupost de la convocatòria d'ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2018. [2018/7469]  
  
Per Resolució de 29 de gener de 2018, del president de l'Institut Valencià de Competitivitat Empresarial (IVACE), es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2018 (DOGV 8227, 05.02.2018).  
  
En l'article 15.1 de l'esmentada resolució s'arreplega que es podrà incrementar el pressupost de la convocatòria, quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les que es deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.   
En la mencionada Resolució de 29 de gener de 2018, per la qual es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior, el pressupost previst és de 2.000.000 euros, pressupost que va ser ampliat en 591.000 euros mitjançant una resolució de 18 de juliol de 2018, quedant en conseqüència el pressupost total ampliat per a la dita convocatòria en 2.591.000 euros.  
Havent-se produït i aprovat una generació de crèdit de 1.000.000 euros, destinada a aquesta convocatòria, es considera convenient ampliar pel dit import el pressupost per a la concessió d'aquests ajudes per a l'execució de mesures d'estalvi i eficiència energètica en els sistemes d'enllumenat públic exterior, i poder així atendre un nombre més gran de projectes. La dotació pressupostària final de la convocatòria de referència serà per tant de 3.591.000 euros.  
En virtut del que establix l'article 15.1 de la Resolució de 29 de gener de 2018, del president de l'IVACE, sobre increment del pressupost per a la concessió de les ajudes per mitjà d'aprovació de la corresponent modificació de la convocatòria, i de conformitat amb allò que disposa l'article 26.2 de la Llei 22/2017, de 29 de desembre, de Pressupostos de la Generalitat per a l'exercici 2018, resolc:  
  
Ampliar en 1.000.000 d'euros la dotació pressupostària corresponent a la convocatòria d'ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, aprovada per Resolució de 29 de gener de 2018, del president de l'IVACE. El pressupost total per a la dita convocatòria serà en conseqüència de 3.591.000 euros, amb càrrec a la línia pressupostària PT055000, «Finançament empresarial i de centres tecnològics».  
La present resolució entrarà en vigor l'endemà de la publicació de l'extracte de la mateixa en el Diari Oficial de la Generalitat Valenciana.  
  
Contra aquest acte, que posa fi a la via administrativa, podrà interposar-se en el termini d'un mes recurs potestatiu de reposició davant del mateix òrgan que ha dictat la resolució, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós-administratiu, davant recurs contenciós-administratiu, davant del jutjat contenciós-administratiu corresponent, de conformitat amb el que preveuen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es crega oportú.  
  
València, 23 de juliol de 2018.- La directora general de l'Institut Valencià de Competitivitat Empresarial: Júlia Company Sanus.